असित मोदी ने उनका पुराना बकाया चुकाया; जेनिफर बोलीं- अब न्यूट्रल हो गए हैं गुरुचरण
Taarak Mehta Ka Ooltah Chashmah Controversy - जेनिफर मिस्त्री ने असित मोदी पर FIR दर्ज कराई थी। हालांकि ये केस फिलहाल आगे नहीं बढ़ पा रहा है। ये बातें खुद जेनिफर मिस्त्री ने कही है। जेनिफर ने असित पर आरोप लगाया है
जेनिफर मिस्त्री ने असित मोदी पर FIR दर्ज कराई थी। हालांकि ये केस फिलहाल आगे नहीं बढ़ पा रहा है। ये बातें खुद जेनिफर मिस्त्री ने कही है। जेनिफर ने असित पर आरोप लगाया है कि वे गवाहों को गुमराह कर रहे हैं।
जेनिफर के मुताबिक, असित मोदी ने शो के एक्स कंटेस्टेंट गुरुचरण सिंह का साढ़े तीन साल पुराना बकाया चुका दिया है। गुरुचरण सिंह इस केस में मुख्य गवाह थे। वे जेनिफर के समर्थन में असित के खिलाफ गवाही देने वाले थे।
जेनिफर ये देख कर पूरी तरह शॉक्ड हैं कि जिस शख्स को साढ़े तीन साल से पैसे न मिले हों, उसे अचानक बुलाकर सारा चुकता कर दिया। जेनिफर ने आशंका जताई है कि गुरुचरण, असित के खिलाफ गवाही न दें इसी वजह से उनके सारे पैसे चुका दिए गए।
जेनिफर के समर्थन में कोर्ट में गवाही देने वाले थे गुरुचरण 
जेनिफर ने टाइम्स ऑफ इंडिया से कहा, 'गुरुचरण वो शख्स हैं, जिन्होंने मुझे सिंगापुर में असित के खराब व्यवहार से बचाया था। असित जब मेरे साथ फ्लर्ट और छूने की कोशिश कर रहे थे, तब गुरुचरण बीच में आए थे। उन्होंने असित को मुझसे दूर रहने को कहा था। उन्हें पहले से असित की हरकतों के बारे में पता था।
मैंने उन्हें पहले ही असित के बारे में सब कुछ बता दिया था। मई 2023 में खुद गुरुचरण ने मुझसे कहा था कि वे मीडिया में कुछ नहीं बोलेंगे लेकिन कोर्ट में उनके समर्थन में जरूर गवाही देंगे।'
गुरुचरण ने अपने आप को न्यूट्रल बताया
जेनिफर ने आगे कहा, 'अचानक 9 जून को गुरुचरण ने मुझे कॉल करके मिलने बुलाया। मैं उनके पास गई। उन्होंने मुझसे कहा कि 8 जून को उन्हें ऑफिस बुलाया गया और पिछले साढ़े तीन साल जो भी पैसे रुके हुए थे, सब मिल गए।
मुझे लग गया कि वे मेरे लिए अब गवाही नहीं देंगे। हालांकि मैंने उनसे नहीं कुछ बोला। उन्होंने मुझसे कहा कि वो असित और मेरे बीच में न्यूट्रल रहकर बातचीत कराकर मुद्दा हल कर सकते हैं।'
गुरुचरण की बातें सुनकर शॉक्ड थीं जेनिफर
जेनिफर ने कहा कि वे भी असित मोदी के साथ बैठकर बात करने को तैयार हैं। हालांकि उनकी या उनकी टीम की तरफ से कोई रिस्पॉन्स नहीं मिल रहा है। जेनिफर ने कहा कि गुरुचरण ने उनसे वही बात की, जो पुलिस वाले भी उनसे पहले कह चुके थे।
जेनिफर ने आगे कहा, 'मैं ये सुनकर वाकई शॉक्ड थी कि गुरुचरण वही बात कर रहे थे जो कुछ दिन पहले पुलिस वालों ने मुझसे कही थी। इन्वेस्टिगेटिव ऑफिसर ने कहा था कि किसी एक न्यूट्रल आदमी को ढूंढिए जो मेरे और असित के बीच पैचअप करा सके।
अब मैं सोच रही हूं कि क्या गुरुचरण को ये बात कही गई थी, जब वे अपना बकाया लेने ऑफिस पहुंचे थे।'
असित मोदी का कोई जवाब नहीं आ रहा- जेनिफर
जेनिफर ने कहा, 'हमें एक जगह पर मिलने बुलाया गया। हालांकि अब गुरुचरण का कहना है कि वे (असित मोदी) रिप्लाई नहीं कर रहे हैं। पुलिस वालों ने भी मीटिंग के लिए स्टेशन बुलाया, लेकिन उधर से कोई रिस्पॉन्स नहीं मिला। उन्होंने पूरा टाइम भी लिया और अब बातचीत भी नहीं कर रहे हैं। ऊपर से मेरे खिलाफ और भी बेसलेस आरोप लगा दिए।'
असित और जेनिफर का क्या है मामला, पूरा समझिए
​​​​​​​दैनिक भास्कर से बातचीत के दौरान जेनिफर मिस्त्री ने आरोप लगाते हुए कहा था कि असित कई सालों से उनके साथ बुरा बर्ताव करते आए हैं। इसी वजह से तंग आकर उन्होंने शिकायत दर्ज कराई है।
उन्होंने कहा, 'ये सिलसिला 2019 से चल रहा है। हम शूटिंग के लिए सिंगापुर गए थे। उस वक्त असित बार-बार मेरे साथ बद्तमीजी कर रहे थे। वो मुझे बार-बार कॉल कर अपने कमरे में बुलाते थे, जब मैं मना करती थीं तो कहते थे कि मजाक कर रहे हैं, लेकिन वो ऐसा लगातार कर रहे थे।
वो सबके सामने बैठकर मेरे होठों की तारीफ करते थे, जो मुझे पसंद नहीं था। वो मुझे पर्सनल मैसेज भेजते थे, जिन्हें मैं लगातार इग्नोर करती थी। वो मुझे इनडायरेक्ट एप्रोच कर रहे थे।